Dinko Felić

Dinko Felić (født 10. november 1983) er en norsk fotballspiller av bosnisk bakgrunn som har spilt for den svenske klubben FC Linköping City.

Klubbkarriere 
Felić ble født i Bosnia, men dro sammen med familien til Norge da han var tolv år gammel, hvor de etablerte seg i Vågå. I 1999 flyttet han til Kongsvinger etter å ha kommet inn på fotballinjen hos Norges Toppidrettsgymnas (NTG). Samme år meldte han også overgang til , hvor han fikk sin førstelagsdebut i 2002. Han spilte deretter to sesonger hos KIL, hvor noterte seg for ett mål på 31 seriekamper.

I 2004 meldte han overgang til den svenske klubben Enköpings SK, som da spilte i Superettan på nivå to, men som rykket ned til nivå tre samme år. Etter at kontrakten hans med Enköpings SK gikk ut i 2007 meldte Felić overgang til Syrianska FC, hvor han vekselvis har spilt kamper både i Superettan og på øverste nivå i Allsvenskan.

Felić har ellers kamper på aldersbestemte landslag for Norge.

Referanser

Eksterne lenker 
 
  Spillerprofil hos Elitefootball.com

Norske fotballspillere
Fotballspillere for Kongsvinger IL Toppfotball
Fotballspillere for Enköpings SK
Fotballspillere for Syrianska FC
Norske fotballspillere i Sverige
Nordmenn av bosnisk opphav